
Månesvindel i TV! 


Af Ole Henningsen 

Torsdag den 1. april er der spændende ting i DR2 kl. 23. 

Om den 50 min. lange udsendelse »I Månens skygge« fortæller Danmarks 

0 ^, 0 , ir ■■■ 



„Månelandingen var et 
historisk øjeblik. Men fandt 
den virkelig sted? Nye 
beviser fra filminstruktøren 
Stanley Kubricks enke 
antyder, at den var iscenesat 
af den amerikanske regering. 
Men hvilken forbindelse 
havde Kubrick, der var ved 
at filme »Rumrejsen år 
2001«, til præsident Nixon? 
Var der tale om en 


Den franske instruktør William Karel står for sammensværgelse?" 


»Dark Side of the Moon«. 


Og, JA, der er naturligvis tale 


om en „sammensværgelse", men sammensværgelsen starter i dette tilfælde 
som en god ide hos den franske instruktør William Karel, der for den 
europæiske TV-kanal »Arte« har produceret dokumentarudsendelsen »Dark 
Side of the Moon«. 

En usædvanlig produktion, som man af flere årsager simpelthen må se. 



Stod Aldrin i virkeligheden aldrig på Månen? 

Det er en film med masser af spørgsmål: Hvordan 
bidrog den verdensberømte filminstruktør Stanley 
Kubrick til, at månelandingen i 1969 blev en af 
århundredets største mediebegivenheder? 

Stanley Kubricks enke Christiane samt vennen og 
producenten Jan Harlan taler nu ud. 

Hvad var årsagen til, at NASA uden videre lånte 
Stanley Kubrick højteknologiske og hidtil 
hemmeligholdte kameraobjektiver, der var i stand 
til at tage billeder af Månens mørke side? 

Og blev månelandingsfilmene i virkeligheden til i 
Kubricks studier i London? 

Hvad ved tidligere præsident Nixons rådgiver og 
nuværende amerikanske forsvarsminister Donald 
Rumsfeld om Kubricks medvirken i det store 
bedrag om USA's månelanding? 

Hør hans og andre fremtrædende personers sensationelle udtalelser i denne 
spændende og udsædvanlige film, der sendes af DR2 kl. 23 den 1. april!!! 

For dem, der vil vide mere. om månefup og andre konspirationsteorier kan 

disse links på Skandinavisk UFO Informations site www.ufo.dk bestemt 
anbefales: Måne tur retur og 40 nye rapporter om sammensværgelser^ nye 
rapporter om sammensværgelser. 



Spillede Stanley Kubricks 
»Rumrejsen år 2001« en 
stor rolle i måne¬ 
landingen? 






Var det sådan „man" fabrikerede månelandingen? 


Trængsel på aftenhimlen 

Af Ole Hermingsen 

I de nærmeste dage har meteorologerne lovet skyfrit vejr, og det giver en 
glimrende lejlighed til at se nærmere på aftenhimlen, der netop i denne tid 
byder på et usædvanligt syn: 

Alle de 5 planeter i vort planetsystem, der med det blotte øje kan ses fra 
Jorden, kan iagttages på aftenhimlen. 

Ved 21-tiden kan man lavt over den vestlige horisont se en svag stjerne, der 
imidlertid er planeten Merkur. 








Planeten Merkur fotograferet 23. marts 2004, kl. 19.15 af Gertjan Faas, formand 


for Lollands Astronomiske Forening. 

Skråt til venstre på himlen (sydligere) over Merkur vil man få øje på planeten 
Venus, der overstråler alt andet i øjeblikket. 

Lidt længere oppe på himlen og lidt sydligere ses den gullig stjerne, der faktisk 
er planeten Mars. 

Når man har fået øje på Mars, kan man passende tænke på, at på denne lille 
prik kører „små robotbiler" rundt i landskabet og skaber sensationer med de 
billeder og målinger, der sendes ned til bl.a. fremragende danske forskere, der 
fokuserer på deres magnetiske instrumenter og spændende resultater, der kan 
opnås ad den vej. 

Endnu en tur skråt op til venstre, dvs. endnu sydligere ser man planeten 
Saturn. 

På den sydøstlige himmel stråler Jupiter, og desuden har vi besøg af Månen i 
disse dage. 

Så der er trængsel ved aftentide. 

På denne del af himlen ses planeterne Merkur, Venus, Mars og Saturn den 31. 
marts 2004 ved 21-tiden. Planeten Jupiter befinder sig på sydøsthimlen. 

Grafik: Starry Night Beginner/OH 


Ringenes 
Herre? 

Af Ole Hermingsen 

Det var en pudsig skyformation, der den 1. 
marts 2004 hen under aften fik en række 
borgere i dele af Norfolk og Suffolk i England til at spærre øjnene op. 

Graham Mead fra Long Stratton var en af de heldige, der fik fænomenet 
fastholdt med sit kamera. 

Den ejendommelige fremtoning på himlen ledte tankerne hen på ufoer og 
budskaber fra rummet. Andre, måske mere jordnære personer, fik den ide, at 
det kunne være en militærpilot, der fejrede den store succes, som filmtrilogien 
Ringenes Herre, havde haft ved Oscaruddelingen. 







En talsmand fra Royal Air Force basen Lakenheath bekræftede efterfølgende, 
at et jetfly fra U. S. Air Force var ansvarlig for den mystiske rings opdukken, 
men ville dog ikke sætte navn på piloten. 

Det blev senere oplyst, at tilsvarende er set tidligere i området, bl.a. i 



Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 











